Vyhodnotenie tradičných ankiet združenia a MMV

Tohtoročné ankety boli vyhlásené 11. januára. Hlasovanie sa začalo 15. januára, nominačný proces sa skončil 20. novembra a hlasovanie sa skončilo 30. novembra 2024.

V porovnaní s predchádzajúcimi ročníkmi bol priebeh ankiet poznamenaný vonkajšími vplyvmi – navyšovaním počtu hlasov niektorým nominovaným. Garant tieto snahy zaznamenal a v spolupráci s výpočtovými spolupracovníkmi vyhodnotil. Viackrát korigoval počty hlasov, ktoré došli elektronickým hlasovaním a to tak, aby boli k predpokladanej realite.

Garant rozhodol 26. 9. 2024, že celkové výsledky všetkých ankiet budú vychádzať z počtu získaných hlasov od 114 voliteľov + garant - voliteľ s prihliadnutím na pozíciu nominovaných v hlasovaní verejnosti k 30. 11. 2024.

Pozvanie voliť nedostali tie osoby, ktoré nevyužili svoje hlasovacie právo bez prijateľného vysvetlenia v uplynulých troch ročníkoch 2021, 2022 a 2023.

Zlatý biatec, založený v roku 1993

Celkove bolo nominovaných 18 osobností, resp. organizácií, z ktorých štyrom bola nominácia ukončená v súlade so Štatútom z 10. apríla 2006.

Hlasovanie 73 voliteľov zo 115 oslovených osobností, t.j. 63%.

Body za 1. miesto 5, za 2. miesto 3 a za 3. miesto jeden bod.

1. Vladimír Kestler, Ing., PhD

Predseda predstavenstva OMNIA holding

46 hlasov, 182 bodov

Piaty v počte hlasov verejnosti.

1. Dáša Melichárková, Mgr., Majsterka športu

28 hlasov, 90 bodov

Prvá v počte hlasov verejnosti.

1. Milan Pilip, JUDr., plk.

Zástupca riaditeľa KR PZ SR v Bratislave

24 hlasov, 72 bodov

Druhý v počte hlasov verejnosti.

1. Jozef Beliš, Ing.

Majiteľ a konateľ Bioenergia Slovakia, s.r.o.

28 hlasov, 72 bodov

Tretí v počte hlasov verejnosti.

O umiestení na 3. a 4. mieste rozhodol počet získaných hlasov vo verejnom hlasovaní.

1. Dušan Benický

Fyzioterapeut a športový tréner, Kanada

24 hlasov, 50 bodov

1. Metod Špaček, JUDr., PhD

Diplomat, právnik a bývalý vedúci Kancelárie prezidentky SR

16 hlasov, 48 bodov

Na ďaľších miestach sa umiestnili : 7. Soňa Ferienčíková, tanečníčka, choreografka a pedagogička, 42 bodov, 8. Ronald Ižip, šéfredaktor TRENDu, 40 bodov, 9. Michal Havran, ml., publicista a moderátor, 28 bodov, 10. PENTA HOSPITALS, 28 bodov ...

Verejného hlasovania sa zúčastnilo 4147 návštevníkov [www.hospodarskyklub.sk](http://www.hospodarskyklub.sk) - respondentov k 30. 11. 2024.

V súlade s podmienkami vyhlasovaných ankiet združenia v Štatúte z 10. apríla 2006 garant rozhodol 2. septembra 2024 o udelení Zlatého biatca ukrajinskej občianke, ktorá v časoch mieru pôsobila na významnej regionálnej kultúrnej pozícii, v súčasnosti rieši životné náklady sezónnou prácou v zahraničí, je matkou dvoch synov a manžel je dva roky v ruskom zajatí. Jej identita bude zverejnená, tak ako jej životný príbeh na základe jej žiadosti až po skončení vojnového konfliktu medzi Ruskom a Ukrajinou.

Garant využil svoje právo a rozhodol udeliť Zlatý biatec s poradovým číslom 303 aj klenotníkovi a dizajnérovi Petrovi Janíkovi.

XXI. ročník internetovej ankety WORLD POLITICIAN

– Najsympatickejší politik sveta

Celkove bolo nominovaných len 8 osobností a deň po termíne prezident ČĽR Si Ťin – pching.

Víťaz nebude vyhlásený, keďže dvaja nominovaní maďarský premiér Viktor Orbán a zvolený prezident USA Donald Trump získali zhodne po 26 hlasoch.

Faktom je, že medzinárodné napätie je citelnejšie ako v uplynulých rokoch a návrat k princípom mierového vývoja nielen v Európe sa javí priam ako „menšinová vzbura proti vojnovému ošiaľu konkrétnych politikov a oligarchických skupín“.

Sedem hlasov získala viceprezidentka USA a kandidátka na úrad prezidenta Kamala D. Harrisová, päť hlasov bývalá prvá dáma USA Michelle Obama a dva hlasy líderka venezuelskej opozície – už laureátka Nobelovej ceny M. C. Machadová.

Hlasovalo 66 voliteľov, t.j. 57% zo všetkých pozvaných voliť.

Verejného hlasovania sa zúčastnilo 1523 respondentov.

Je zrejmé, že prekvapujúca nominácia M. Obamovej zo 7. mája 2024 a takmer neuveriteľný  nárast počtu hlasov pre ňu v slovenskej ankete bol vyvolaný podľa všetkého nepresvedčivosťou a zdravotnými výkyvmi prezidenta USA a kandidáta DS na úrad prezidenta USA J. Bidena. Možno ho považovať za bezprecedentný v novodobej histórii Slovenskej republiky, no i väčšiny demokratických štátov.

XXIV. ročník internetovej ankety BEST BANK

 Nominovaných bolo 7 finančných inštitúcií. Hlasovania sa zúčastnilo len 42 voliteľov, t.j. 36% oslovených osobností voliť.

 Víťazom sa stala J&T banka s 20 hlasmi. Za ňou sa umiestnili 2. Slovenská sporiteľňa so 6 hlasmi a Poisťovňa KOOPERATÍVA s piatimi hlasmi.

 Hlasovania verejnosti sa zúčastnilo 1258 respondentov. V tomto hlasovaní získala J&T banka jasne prvú pozíciu. O vyše 50% hlasov menej dostala Slovenská sporiteľňa a na tretiui pozíciu sa dostala pri svojej premiére Privat banka s vyše ... hlasmi.

 10. ročník internetovej ankety Najsympatickejšia osobnosť slovenskej politiky a spoločnosti

 Nominovaných bolo 26 osobností. Hlasovalo 84 voliteľov, t.j. 73% všetkých pozvaných osobností hlasovať. Verejného hlasovania sa zúčastnilo 6123 respondentov.

 Víťazom sa stal opäť Peter Mihók, predseda SOPK, ktorý dostal 31 voliteľských hlasov a najviac hlasov vo verejnom hlasovaní. Za ním je podnikateľ a garant jedinečného Skalného sanktuária na hore Butkov Anton Barcík s 11 hlasmi a na 3. mieste je Jozef Božík, predseda ZMOS a primátor mesta Partizánske so 7 hlasmi.

 Na ďaľších miestach sú : 4. generálny prokurátor SR M. Žilinka, 7 hlasov, 5. člen vlády a minister Tomáš Drucker so 6 hlasmi, 6. – 8. Zuzana Čaputová, bývalá prezidentka SR, Ján Blcháč, predsedu Výboru NR SR pre plán a rozpočet, a Robert Fico, predseda vlády SR, po štyroch hlasoch, 9. Marián Viskupič, poslanec NR SR, s troma hlasmi, a 10. poslankyňa NR SR Martina Holečková s dvoma hlasmi.

 Hlasovanie verejnosti potvrdilo pozície P. Mihóka, A. Barcíka, prezidentky SR Z. Čaputovej, J. Božíka, ale v desiatke najosobností by boli aj Alexandra. Kusá, bývalá generálna riaditeľka SNG, prof. Robert Hatala, kardiológ a angiológ, ako aj minister obrany SR Robert Kaliňák.

Desiata edícia „Mierovej ceny zo Slovenska 2015“ pre verejnosť

 Nominovaných bolo jedenásť osobností. Hlasovalo 62 voliteľov, t.j. 54% všetkých pozvaných voliť. V súlade so stanovami boli nominácie štyroch osobností zrušené.

 Volitelia potvrdili rozhodnutie Medzinárodného mierového výboru, keď najviac hlasov rovnako ako vo verejnom hlasovaní získali : prof. Roman Prymula a legendárny film USA z roku 1998 „Tenká červená čiara“  režiséra Terrenca Malicka. Prof. Roman Prymula dostal 22 hlasov a „Tenká červená čiara“ 20 hlasov. Až tretí v poradí kardinál Jozef Tomko sa stal za verejnosť laureátom in memoriam „Mierovej ceny zo Slovenska 2015“ za svojich 16 voliteľských hlasov. Štyri hlasy si rozdelili film ZSSR z roku 1972 „A rána sú tiché“ a Český olympijský výbor.

 Hlasovanie verejnosti 3323 respondentov potvrdzuje tento výsledok takmer na 100 percent.

 Najviac respondentov 6133 mal 10. ročník Najsympatickejšia osobnosť slovenskej politiky a spoločnosti.

 ANKETY 2024 sú dostupné na titulnej strane [www.hospodarskyklub.sk](http://www.hospodarskyklub.sk).

Bratislava, 2. decembra 2024